Tatoeba sentences — language code: ina
Le prime de quatro candelas es accendite in le corona de abiete quatro dominicas ante Natal. Le "corona de Advento" es un tradition german de Natal portate a Danmark circa le Prime Guerra Mundial.
In alcun familias on da (parve) presentes al infantes cata dominica proxime al Natal. Le ultime dominica, que pote esser le 24 de decembre, omne quatro candelas brilla.
Le petras de Ale es un tumba prehistoric marcate per petras in forma de un nave, a Kaseberg, in le parte plus sud de Svedia, 32 metros super le mar, con un vista belle super le Mar Baltic e le insula Bornholm.
Con le longor de 67 metros e le largor de 19 metros, le tumba de Ale, a Kaseberg, Svedia, consiste de 59 petras que pesa circa cinque tonnas.
Le petras de Ale, a Kaseberg, Svedia, esseva probabilemente edificate in le sexte seculo post Christo, ben que il ha tracias multo plus vetule in le area.
Le scientistas non es secur si "Le petras de Ale", a Kaseberg, Svedia, es un tumba o un sorta de horologio solar, o forsan ambes.
Certe expertos opina que "Le petras de Ale", a Kaseberg, Svedia, monstrava e le solstitio estive e le solstitio hibernal, ma durante seculos on ha facite restaurationes non-professional e omne petras probabilemente non es placiate hodie in lor locos original.
Illo non ha le aspecto elegante del castello Kronborg in Helsingor, Danmark, ma le castello Malmohus, a Malmo, Svedia, es le plus ancian remanente del renascentia.
Roskilde es inter le urbes le plus ancian in Danmark e le decime plus grande del pais.
Roskilde, Danmark, ha un famose cathedral, que ha essite declarate per UNESCO hereditage mundial.
Le cathedral de Roskilde es le loco ubi es sepelite quasi omne reges e reginas de Danmark.
Situate in un terreno collinose, le cathedral pote esser vidite desde longe distantia.
Cata mercuridi e sabbato il ha un mercato sur le placia central ante le cathedral e vicin al ancian casa municipal.
Le Grande Mercato, in Malmo, Svedia, esseva durante longe tempore le mercato le plus grande in Europa del Nord.
Naves de vikinges — in copias, naturalmente — es vidite in le porto de Roskilde in le fundo del Fiord de Roskilde, Dinamarca.
Le Museo del Naves del Vikinges, situate justo proxime al porto, ha un laboratorio pro construer le naves como in le medievo.
Multe naves original de vikinges ha essite trovate in le fiord e es exhibite in le edificio museal.
In un die estive le vista supra le fiord con le multe casas con tectos orange in le fundo es meraviliose.
Durante le estate multe naves naviga sur le fiord pro testar lor capacitates.
Proque le homine deberea, si ille poteva, viver sin errores?
Un vice le molbos videva passar un nave remolcante un barchetta.
Alcunos credeva que le nave esseva un grande phoca, alteres que illo esseva un balena.
Quando le molbos se approximava plus, illes videva que illo esseva un nave, e alora le barchetta debeva esser su parvo.
Illes habeva longemente desirate posseder un grande nave, ma illes non habeva jammais habite le moneta pro comprar se uno.
Illes ora habeva le idea de comprar le barchetta, proque illes sperava que illo tosto crescerea e devenirea equalmente grande como su matre.